open-index/open-wikipedia-markdown huggingface dataset:
Commercium

[thumb|right|[Macellum *Jagalchi* urbi Pusano in Corea Meridionali, ubi piscatus vendunt.]]
[thumb|right|[Cambium Mercium Sicagoense, mercatus in CFA ubi merces mutantur. ]]

**Commercium** dicitur voluntaria rerum commutatio, traditio, aut cambitas inter homines. Res mutanda possunt esse mercimonia, operationes, aut apparitiones. 

Catallactica, quae maior pars scientiae oeconomicae continet, commercii et actuum comercialum naturam diligenter investigat. 

Mercatus, conventus ubi homines mercatores emunt et vendunt, est mechanismus qui ex antiquitate omne commercium sinit: in locis sicut emporiis, supermercatibus, marcellis, cambiis, bursis et foris. 

Commercium inter duos mercatores dicitur bilaterum, et inter plures mercatores multilaterum. Quadam in transactione qui vendit venditor vel auctor dicitur; qui emit emptor, comparator, obsonator, vel praediator.

Olim omne commercium erat permutatio, ubi homines directe res permutabant. Hodie autem mercatores pecunia utuntur sicut intermediario ad res inter se mutandas. Pecuniam luunt ut rem emant. Pecuniae inventio, et postea crediti, pecuniae chartaceae et pecuniae electronicae inventio commercium multo simplificavit auxitque.

*Campus tertiarius
*Navis oneraria
*Negotium
*Ordo mercaturae mundanae
*Pactio de tempore laboris (commercium et officina)
*Societas mercium navigandarum

!
Jonen

**Ionen** (Germanice: *Jonen*) est vicus et flumen in regione Kelleramt in Helvetia. In finibus Ionensibus est flumen parvulum Ionen, quod Rusam flumen influit. In Ionen fluminuli valle (*Jonental*) est parva cappella Mariae matris Dei, quae est capella est in regione.

thumb|left|Cappella Mariae in Jonental

Categoria:Municipia Helvetiae
Categoria:Cellae Praefectura
Categoria:Rusae vallis
Dioecesis Ruremundensis

**Dioecesis Ruremundensis** (Batavice: *bisdom Roermond*) est dioecesis Ecclesiae Catholicae in Nederlandia.

## Data 
Anno 2005 Catholici Romani hac in dioecese 871.000 fuerunt, hoc est 76.9% incolarum. Circa 77.695 hominum praeceptum missae dominicalis observant, hoc est 8.9% Catholicorum. 

## Historia 
## Episcopii Ruremundensis 
## Nexus externi 
* Situs officialis dioecesis

Ruremundensis
Dioecesis Buscoducensis

**Dioecesis Buscoducensis** (Batavice ''Bisdom 's-Hertogenbosch'') est dioecesis Ecclesiae Catholicae in Nederlandia.

## Data 
Anno 2005, Catholici in hac dioecese 1&thinsp;178&thinsp;000 erant, id est 57,5 centesimae incolarum. Circa 87.190 homines praeceptum missae dominicalis observant, id est 7.4% catholicorum. 

## Historia 
## Episcopii Buscoducensis 
*Dioeceses Ecclesiae Catholicae

Buscoducensis
Gainesville (Florida)

**Gainesville** urbs maxima et sedes Alachua Comitatus Floridae, circa 100 km ad meridiem et occidentem a Jacksonville sita. Aestimatione anno 2014 facta, 128&nbsp;460 incolas habuit. Hic Universitas Floridensis iacet.

## Incolae notabiles 
thumb|Media urbs noctu depicta
* Wilbur Lincoln Scoville, pharmacologus, hic anno 1942 mortuus

## Nexus externi 
* Situs interretialis urbis

!
Gregorius XIII

**Gregorius XIII** (natus *Hugo Boncompagnius*, vulgo *Ugo Boncompagni*, Bononiae, 7 Ianuarii 1502; mortuus Romae, 10 Aprilis 1585), fuit papa Catholicus et episcopus Romanus a die 13 Maii 1572.

Hugus Boncompagni doctor fuit iurisprudentiae. Anno 1539, Romam vocatus, variis functus est muneribus quoad legem ecclesiae. Ibi electus est laicus a Paulo PP. IV in episcopatum Vestanum. Mortuo Sancto Pio PP. V summus pontifex electus est. Etiam si iuvenis vitam duxit non semper rectam, papa factus onus muneris accepit, et vestigia sui sancti predecessoris sequebatur. Reformationi se dedit ecclesiae, Concilii Tridentini decreta meminit, et homines bonae famae ad munera ecclesiastica quaesivit. Indicem librorum publicavit, et residentiam episcoporum etiam a cardinalibus requisivit. Permisit omnes Romae degentes eum visitare in audientia publica semel in hebdomada facta. Principes Europae ad proeliandum contra Saracenos coniungere voluit, sed nequivit. Plurima fundavit seminaria ad sacerdotes bene educandos; inter ea Collegium Romanum, cuius successor, Pontificia Universitas Gregoriana, ab eo nomen ducit. Solicitus fuit fidei apud Germanicos erigens Congregationem Germanicam ad eos iuvandos. Amicus Sancti Philippi Nerii, Congregationem Oratorii aliasque fundationes religiosas instituit. Tentatus est Hiberniam liberare a dicione Anglica, sed in hoc fefellit. Quoad saecularia notus est auctor Calendarii Gregoriani, quod adhuc adhibetur a paene omnibus orbis terrarum populis.

Papa Gregorius XIII recognitionem Martyrologii Romani praeclaro historico Caesari Baronio comisit.

## Notae 
## Nexus externus 
*  
* 

Categoria:Cardinales
Categoria:Collegium Romanum
Categoria:Episcopi Vestani
Categoria:Papae
Categoria:Professores Universitatis Bononiensis
Categoria:Legati pontificales
Res publica Congensis

**Res publica Congensis** est civitas in Africa. Caput est Brazzapolis. Pro claritate, civitas *Congo Brazzapolis* appellatur, eo quod sunt duae civitates in Africa nomine Congo, quibus nomen a flumine Congo invenit. Nunc Rei Publicae praeses est Denis Sassou-Nguesso.

## Provinciae 
## Urbes 
thumbnail|290px|right|Tabula Reipublicae Congensis
* Kinkala

## Historia 
Regnum Congum his terris a saeculo XIV florebat, a Lusitanis destructum. Saeculo XIX exeunte expansio Francogallica his terris initium cepit. Respublica Congensis fuit colonia Franciae, accurate ab anno 1891 usque ad annum 1960 ad Africam Aequatorensem Francicam pertinuit.

## Notae 
## Nexus externi 
!
Categoria:Condita 1960
Categoria:Respublicae
Categoria:Civitates sui iuris
Evangelium secundum Lucam

[thumb|[Sanctus Lucas in manuscripto illuminato Sancti Augustini pictus.]] 

**Evangelium secundum Lucam** est tertium ex quattuor Novi Testamenti Bibliorum Sacrorum evangeliis canonicis et unum ex tribus evangeliis synopticis, Graece conscriptum, cui sunt viginti quattuor capitula. Cuidam Lucae, ut videtur Graeco Sancti Pauli discipulo, tribuitur

Exemplum dat transmissionis evangelii ad gentes. Tamen, evangelium manifestat profundam scientiam rerum iudaicarum, et ideo monstrat unitatem inter christianitatem gentilem et iudaicam. Notus est pro textu amplio circa incarnationem Iesu, in quo cantica Magnificat, Benedictus, et Nunc dimittis recordantur. Evangelium secundum Lucam format partem operis duplicis: evangelium et Liber Actuum Apostolorum, ab eodem scriptum. Ter in hoc evangelio Iesus a Pharisaeis quibusdam ad epulas convocatur:
* Cena apud Simonem Pharisaeum celebrata (Luca 7.36-50)
* Prandium apud Pharisaeum celebratum (Luca 11.37-52)
* Panis apud Pharisaeum sumptus (Luca 14.1-24)
Etiam in hoc evangelio legitur narratio cenae in Emmao (Luca 24.28-32) a discipulis aliquibus Iesuque resurrecto sumptae.

## Bibliographia 
* Raymond E. Brown. 1993. *The Birth of the Messiah: a commentary on the infancy narratives in the Gospels of Matthew and Luke,* secunda ed. Londinii: Geoffrey Chapman.

*Festum Visitationis Beatae Virginis Mariae
*Genealogia Iesu
*Medice, cura te ipsum

## Nexus externi 
* Textus Evangelii.

!
Providentia (Rhodensis Insula)

**Providentia** est urbs in Rhodensi Insula maxima caputque huius civitatis, sed et urbs magnitudine altera Novae Angliae omnis. Universitas Brunensis ibi iacet. Flumen Providentia per urbem currit.

## Notae
Gaius Sallustius Crispus

[thumb|Clipeus Sallustii ex Museo Archaeologico Nationali apud [Florentiam]]

**Gaius Sallustius Crispus,** breviter **Sallustius** (natus Amiterni die 1 Octobris 86 a.C.n.; mortuus Romae 13 Maii 35 a.C.n.), fuit vir publicus et historiographus Romanus, qui duas monographias scripsit: *De Catilinae coniuratione* atque *Bellum Iugurthinum.* Etiam opus nomine *Historias* scribere coepit, quod imperfectum remansit. 

## Vita 
Natus est gente nobili Italica ordinis equestris in Sabinio. Iuvenis discendi seque excolendi, sed imprimis ad rem publicam accedendi causa Romam petivit. Cum sicut plerique ad rem publicam latus esset, ubi ei multa adversa fuisse fatebatur, quae in prooemio libri sui *De Catilinae Coniuratione* tali modo descripsit:
 Tamen dictum eius dubium putatur, quia nihilominus magno studio cursum honorum percucurrit.
Anno 55 vel 54 a.C. Quaestor factus est, posthac consuetudine tradita in senatum venit. Anno 52 a.C. tribunus plebis electus fervore cliens Caesaris inimicum eius Ciceronem in senatu impugnavit.

Anno 50 a censore Appio Claudio Pulchro verisimiliter amicitiae Caesaris, qui eo tempore senatum adversum habebat, causa senatu expulsus est. 

Bello civili contra Pompeium, quem in opere suo tyrannum crudelem descripsit, anno 49 incepto Caesaris amicitiam sequitur et a parte eius pugnavit. Anno 46 quaestoris munere (aut probabilius praetoris designati) fungens iterum ad senatum admissus est. Republicanis proelio apud Thapsum victis primus praetor novae provinciae *Africa Nova* (quae Tunesiam hodiernam et partem orientalem Algeriae continuit) creatus est. Officio suo impudentissime hactenus abusum esse dicitur, ut actionem de repetundis solum praesidium Caesaris avertere posset.

Romam reversus fortunis suis villam in *monte pincio* emit, qui locus nostro tempore Horti Sallustiani nuncupatur, eamque tali opulentia exornavit, ut saeculis post etiam imperatores ibi sedem haberent. Caesare anno 44 interfecto suam reliquam aetatem a re publica procul habendam decrevit seque in otium ad villam suam removit. In senectute se dedit litteris et imprimis studio historiae Romanae.

## Opera 
* *Bellum Iugurthinum*
* *Catilinae coniuratio*
* *Historiae* (imperfectae)

## Bibliographia 
; Editiones operum
* 1474 : [Sallustii opera etc.] Venetiis Textus

; Eruditio
*  pp. 149–156.

## Nexus externi 
* Textus originalis librorum Sallustii

Categoria:Nati 86 a.C.n.
Categoria:Mortui 35 a.C.n.
Categoria:Auctores Latini antiqui
Categoria:Historici Romani antiqui
Categoria:Politici Romani antiqui
Categoria:Scriptores Italiae antiquae
Crux (constellatio)

, vulgo **Crux Australis**, quamvis sit parva, lucida tamen est notissimaque constellatio in caelo australi. Namque quattuor lucidissimae stellae crucem illustrem in caelo sitam fingunt. Constellatio media in Via Lactea videtur. Sub constellatione spectari potest nubes obscura, Saccus carboneus appellata.

## De historia 
Crux australis inter quadraginta octo constellationes temporum antiquorum non numerabatur. Quibus quidem temporibus etiam in caelo septentrionali spectari poterat, sed stellae ad Centaurum constellationem attributae erant. Praecessio Telluris ita in meridionem nunc mota est ut non iam in hemisphaera septentrionali spectari possit.

Saeculo sexto decimo, nautae Europaeae maria australia perlustrantes hanc constellationem nominabant, qua utebantur ut viam invenirent, cum axis recta polum caelestem australem despectet.

## Stellae 
N.B.: Numeri excerpti sunt e mensionibus satellitis Hipparcos nominatae.

Stella lucidissima, Acrux (α Crucis) candida stella multiplex 370 spatia lucis annuae remota est (v. i.). Duae stellae Acrucis lucidissimae stellae classium spectralium B1 vel B2 sunt, tertia e classe B4 est. Eae iam in parvo telescopio disiungi possunt.

* Mimosa (β Cru), ca. 400 sla remota, e classe spectrali B0 est.
* Gacrux (γ Cru) stella duplex 120 spatia lucis annuae remota est, altera classis M3, altera A3 est. Intervallum harum stellarum 128 arcus secundae est ut facile disiungantur.
* ε&nbsp;Crucis stella variabilis est, cuius magnitudo inter 3,4 et 4,0m variat. Quae 230 spatia lucis annuae remota classis spectralis K3 III est.

Si a Cruce ad meridiem et occidentem spectas, invenies claram nebulam obscuram Saccum Carboneum appellatam. Quae nubes e gaso ac pulvere constans 2000 sla remota est.

## Vexilla Crucem Australem monstrantia 
Res publicae Australia, Samoa, Nova Zelandia, Papua Nova Guinea, et Brasilia necnon tres regiones Australiae (Victoria, Australiae Capitis Regio, et Regio Septentrionalis) crucem in vexillis suis monstrant. Etiam Insula Natalicia, pars Australiae in Oceano Indico, crucem in vexillo proprio non publico praebet.

Image:Flag of Papua New Guinea.svg|Papua Nova Guinea
Image:Flag of Christmas Island.svg|Insula Natalicia
Image:Flag of Samoa.svg|Samoa
Image:Flag of New Zealand.svg|Nova Zelandia
Image:Flag of Australia.svg|Australia
Image:Flag of Victoria (Australia).svg|Victoria
Image:Flag of the Northern Territory.svg|Regio Septentrionalis (Australia)
Image:Flag of Brazil.svg|Brasilia
Image:Coat of arms of Brazil.svg|Insigne Brasiliae
Image:Flag of Magallanes y la Antártica Chilena, Chile.svg|Región de Magallanes y de la Antártica Chilena

## Notae 
* Crux septentrionalis
* Beta Crucis
* Delta Crucis
* Epsilon Crucis
* Gamma Crucis
* Stellae Crucis

## Nexus externi 
* "Crux" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

Categoria:Constellationes
!
Perl

[thumb|upright=0.6|[Logotypus linguae Perl.]]

**Perl** est lingua programmationis libera, quae ex C a Laurentio Wall primum die 18 Decembris 1987 excogitata est. Nomen ipsum contractio Anglica est verborum *practical extract and report language* (vel iocose *Pathologically Eclectic Rubbish Lister*). 

## Salve, munde
Hoc exemplum monstrat programma minimum, quod "Salve, munde!" in monitrum emittit.

```perl
#!/usr/bin/perl
print "Salve, munde!\n";
```

* C
* C++
* PHP
* Python
* Tcl
* Unix

## Nexus externi
* ActivePerl, activestate.com
* CPAN, search.cpan.org
* Lingua::Romana::Perligata, search.cpan.org
* Situs publicus, perl.com
* Situs publicus, perl.org
* WWW::Mediawiki::Client, search.cpan.org

Categoria:Linguae programmationis
Categoria:Incepta 1987
Categoria:Inventiones Civitatum Foederatarum
Zimbabua

thumb|Tabula Zimbabuae. 

thumb|Rustica Sconarun domicilia
**Zimbabua** est civitas sui iuris in Africa Austrina sita, cuius caput est Hararensis Urbs.

## Populus 
Civium Zimbabuae sunt quattuor partes gentis Sonarum (sive Masconarum), quinta pars gentis Matabelum (sive Indebelum). Europaeani fere 200 ad 300 milia civium sunt.

## Historia 
Tempore mediae aetatis, Zimbabua propria, hodie Magna Zimbabua appellata, fuit urbs et caput regni divitis, cuius aurum totum in orbem terrarum venditum est. Zimbabuae nomen est postumum, dicens 'domus lapidei' aut 'palatium lapideum'. Rex appellatur *monomotapa,* id est 'homo dominus'. Temporibus mutantibus, fregit. saeculo undevicensimo invaserunt Matabeles, homines bellicosi, viceruntque successores dispersos.
[thumb|upright=0.8|left|[Palatium in Magna Zimbabua (urbe antiqua).]]

Anno 1888, Caecilius Rhodes regnum Matabelum provinciam Imperii Britannici fecit. Anno 1965, coloni dominantes gentis Europaeae ibi Rem Publicam Rhodesianam proclamaverunt limitesque omnes ut civitatem propriam regebant. Istud regimen rebellionem maioritatis indigenae evocavit.

Antequam anno 1980 Anglici tribunis maioritatis Roberto Mugabe ducti, qui adhuc praeses civitatis est, imperio privati sunt, potestam independentiamque ab Imperio Britannico iam 11 Novembris 1965 Ian Smith adeptus fuit.

## Notae 
## Nexus externi 
* De Zimbabua apud pagina ministerii Germanici negotiorum externorum
* Administratio Zimbabuae

!
Categoria:Condita 1980
Categoria:Historia Zimbabuae
Categoria:Respublicae
Categoria:Civitates sui iuris
Uzbecia

thumb|300 px|Collocatio Uzbeciae 
**Uzbecia**, seu **Usbecia** vel **Usbekistania** (Uzbecice ''O'zbekiston*), est res publica in Media Asia, quae antiquam regionem Chorasmiam et maximam partem Sogdianae comprehendit. Caput rei publicae est Tashkent (ipso vulgo *Toshkent'').

## Historia 
Terrae Uzbeciae hodiernae temporis antiquis et mediaevalibus regnorum multorum (inter alia, Chorasmiae et imperii Tamerlanis) pars fuere. Gradatim chanatus tres formati sunt: Bocharensis (ab anno 1500, phylarchia, seu emiratus, anno 1785 factus), Chivensis (ab anno 1512 extans, ipse nomen Chorasmiae tenuit) et Cocandensis (anno 1709 creatus). 

Anno 1864, Imperium Russicum exercitum in Mediam Asiam misit, ut urbes Chivam, Bocharam, et Maracandam superaret. Propterea Phylarchia (Emiratus) Bocharensis et Chanatus Chivensis Cocandensisque subreguli imperii illius facti sunt. Chanatus Cocandensis autem anno 1876 inclusus est in Imperium Russicum. 

Anno 1918, Imperatore Russico interfecto, Fautores Aequandorum Bonorum cum sociis suis ('Rubri' appellati) bellum gesserunt. In Media Asia, milites Islamici *Basmachi* ('latrones') pro libertate Usbeciae bellum gesserunt cum Exercitu Rubro. Anno 1920 Chanatus Chivensis et Phylarchia Bocharensis in Res Publicas Populares Sovieticas Chorasmicam et Bocharicam transformati sunt.

Res Publica Sovietica Socialistica Uzbecica Unionis Sovieticae die 27 Octobris anno 1924 (e partibus Res Publicae Socialisticae Sovieticae Autonomae Turkestanicae RSFSR et Rerum Publicarum Popularium Sovieticarum Chorasmicae Bucharicaeque vacuarum) creata est, metropolim suam initio Maracandam et ab anno 1930 Tashkent habens, et die 31 Augusti 1991 libertatem suam e Unione illa declaravit.

Sub praetexto periculi a militibus Islamicis in Uzbecia, anno 2005 administratio civilis urbis Andianiae in carcerem homines negotii inclusit; accusantur, ut milites Islamici sint et contra praesidem Uzbeciae sint. Cives eos liberare tentaverunt, ergo exercitus missus erat in urbem et multi occisi sunt.

## Politica 
Praeses Uzbeciae ab anno 1990 est Islam Karimov (Uzbecice *Islom Karimov*).

## Cultura 
Lingua maioris patris gentis lingua Uzbecica est, qua lingua Turcica est. Multa similitudo cum lingua Uigurica, in Uiguristania, habet. Etiam paene 25 per centum gentis lingua Tadzikica loquuntur, in urbibus Chiva Bocharaque.

## Notae 

## Nexus externus 
!
Categoria:Condita 1924
Categoria:Condita 1991
Categoria:Independentium Civitatum Foederatio
Categoria:Civitates sui iuris
Tibetum

[thumb|Tibetum: terrae [viridis|virides (ab India contentae) caerulaeae et flavae pictae ad praesentem regionem Tibeto pertinent. Terrae violaceae pictae ad culturam Tibetanam pertinent. Nonnulli Tibetani putant etiam terras russas rubrasque pictas ad Tibetum pertinere.]]

**Tibetum**, vel **Thibetum**, est regio in Asia Media sita, cuius terra tempore antiquo fuit nominibus Graeco et Latino *Bautaea* et Persico classico *Bautaya*, atque Latino mediaevali *Tibitum* cognitum. Olim accurate usque ad diem 10 Martii anno 1959 civitas sui iuris erat libera.

Pars Tibeti maior in altissima planitie Tibetana sita est. Sunt in Tibeto altissimi orbis terrarum montes; ideo dicitur Tibetum esse tectum mundi. Montes maximi Tibetani etiam nomina antiqua Graeco-Latina habuerunt: montes Emodi (hodie Himalayae, 8848 metrorum), Imaus (hodie Karakoram, 8611 m), Indo-Caucasus (hodie Cunlun, 7723 m), et Issedon (hodie Tian Shan, 7439 m).

## Historia 
### Invasio Sinensis 1950-1959 
Exercitus Popularis Sinensis (Res Publica Popularis Sinarum) Tibetum die 7 Octobris 1950 in Chamdo, Kham (ortus Tíbeto) pepulit. Hoc aggressum inceptum insignivit integrationis Tibeti Sinensis. Adferente pacto cum Thibeto, Sina hoc aggressum vocavit "Liberatio Tibeti." Quamvis vocavit "Invasus Tibeti" a Tenzin Gyatso ac gubernaculo Tibeti exsilio die 10 Martii 1959, Congressu Civitatibus Foederatae Americae, Jane (perito militaria),

### Protestatio anno 2008 
Mense Martio anni 2008, protestationes populis Tibetanorum contra potestatem Sinensem de iuribus humanis Lhasae reprimuntur, in memoria seditionum gravium anni 1989. Factae sunt paucis mensibus ante Olympios ludos aestivos anni 2008. Extra caput Lhasam, aliae protestationes populis factae sunt, praesertim circum monasterium Labrang in Gansu, in Amdo, antiquae provinciae Thibetanae parte.

### Protestatio ab anno 2011 
Ex anno 2011, contra opressionem Buddihismi Tibetiani, cultura et liguae Tibetanae, multi morarchi Buddista sibi cremaverunt.

### Seismus anno 2025 
Die 7 Ianuarii 2025, Terrae motus magnus magnitudine 7.1 fit, a quo plus quam 126 homines mortui sunt.

## Notae 
## Bibliographia 
* Anna Akasoy, Charles S. F. Burnett, Ronit Yoeli-Tlalim, edd., *Islam and Tibet: Interactions Along the Musk Routes*. Farnham: Ashgate, 2011 

!
Groninga (urbs)

[thumb|Turris Martini (*Martinitoren* [Batave) in foro magno (Batavice *Grote Markt*).]]
**Groninga** est praecipua Nederlandiae septentrionalis urbs et caput provinciae eiusdem nominis. Ibi patet Imperialis Academia Groningae (Batave *Rijks Universiteit Groningen - RUG*) et Universitas Groningensis. Groninga est dicta *de Stad* (Urbs) provinciae Groningae.

## Nexus externi 
* Situs proprius 

!
Categoria:Urbes hanseaticae
Burgenlandia

**Burgenlandia** (litteratim "Terra castrorum") est civitas Austriae Orientalis, cuius caput est Ferreum Castrum. In regiones tres divisa est, Burgenlandia septentrionalis, centralis et australis.

thumb|left|Burgenlandia septentrionalis, centralis et australis in coloribus variis (tabula)
## Administratio
;Regiones urbanae
* Ferreum Castrum (E)
* Rust (RU)

;Regiones
* Neusiedl am See (ND)
* Vicinitas Ferrei Castri (EU)
* Mattersburg (MA)
* Oberpullendorf (OP)
* Oberwart (OW)
* Güssing (GS)
* Jennersdorf (JE)

## Hymnus
Burgenlandicum hymnum exaravit Ernestus Iosephus Görlich in melodiam Petri Zauner. Qui *Mein Heimatvolk, mein Heimatland* incipit.

## Notae 

## Nexus externi 
* Situs officialis 
* Situs de Burgenlandia 

!
Victoria (Australia)

**Victoria** (Anglice *Victoria*) est civitas Australiana, cuius caput est Melburnia.

## Flumina 
* Flumen Murrayanum
* Flumen Yarranum
* Flumen Maribyrnongum

## Urbes oppidaque 
* Melburnia
* Geelongum
* Ballaratus
* Bendigis
* Wangaratta

## Nexus externus 
!
Index praesidum Germaniae

Hic est index Praesidum Rei Publicae Vimarii et Praesidum Foederalium Germaniae.

## Praeses Rei Publicae Vimarii
Duo fuerunt praesides inter Rem Publicam Vimarii et Dictaturam Nazistam: Fridericus Ebert et Paulus de Hindenburg. Gualterus Simons post mortem Friedrich Ebert, Carolus Dönitz post mortem Adolphi Hitler, qui ipse sibi nomen "Ducis et Cancellarii Imperii" assumpserat, magistratum pro tempore administraverunt:
*11 Februarii 1919 – 28 Februarii 1925: Fridericus Ebert (1871 - 1925, SPD)
**12 Martii - 12 Maii 1925: Gualterus Simons (1861–1937, pro tempore, nullius factionis)
*12 Maii 1925 – 2 Augusti 1934: Paulus de Hindenburg (1847–1934, nullius factionis)
*2 Augusti 1934 - 30 Aprilis 1945: Adolphus Hitler (1889–1945, NSDAP)
**30 Aprilis 1945 - 23 Maii 1945: Carolus Dönitz (1891–1980, pro tempore, NSDAP)

## Praesides Foederales Germaniae 
Praeses Germaniae in annos quinque a Concilio Foederali Germaniae electus est. Praesides adhuc hi fuerunt:
**7 Septembris 1949 - 13 Septembris 1949 Carolus Arnold (1901 - 1958, pro tempore, CDU)
* 13 Septembris 1949 - 12 Septembris 1959: Theodorus Heuss (1884 - 1963, FDP)
* 13 Septembris 1959 - 30 Iunii 1969: Henricus Lübke (1894 - 1972, CDU)
* 1 Iulii 1969 - 30 Iunii 1974: Gustavus Heinemann (1890 - 1977, SPD)
* 1 Iulii 1974 - 30 Iunii 1979: Gualterus Scheel (1919 - 2016, FDP)
* 1 Iulii 1979 - 30 Iunii 1984: Carolus Carstens (1914 - 1992, CDU)
* 1 Iulii 1984 - 30 Iunii 1994: Ricardus de Weizsäcker (1920 - 2015, CDU)
* 1 Iulii 1994 - 30 Iunii 1999: Romanus Herzog (1934 - 2017, CDU)
* 1 Iulii 1999 - 30 Iunii 2004: Ioannes Rau (1931 - 2006, SPD)
* 1 Iulii 2004 - 31 Maii 2010: Horstius Köhler (1943 - 2025, CDU)
**31 Maii 2010 - 30 Iunii 2010: Ioannes Böhrnsen (*1949, pro tempore, SPD)
* 30 Iunii 2010 - 17 Februarii 2012: Christianus Wulff (*1959, CDU)
**17 Februarii 2012 - 18 Martii 2012: Horstius Seehofer (*1949, pro tempore, CSU)
* 18 Martii 2012 - 18 Martii 2017: Ioachimus Gauck (*1940, nullius factionis)
* 19 Martii 2017 - : Franciscus Gualterius Steinmeier (*1956, SPD)

Categoria:Germania
Germania
!
Index cancellariorum Germaniae

Hi sunt Cancellarii Germaniae:

## Cancellarii Foederationis Germanicae Septemtrionalis (Bundeskanzler) 
## Cancellarii Imperii Germanici (Reichskanzler) 
## Duces rectionis temporis Rerum Novarum Novembris (Reichskanzler, Reichsministerpräsident) 
Die 9 Novembris 1918 Maximilianus de Baden munus suum cancellarii Friderico Ebert commisit. Simul de die 10 Novembris 1918 Ebert una cum Hugone Haase (USPD - usque ad diem 29 Decembris 1918) et  Philippo Scheidemann (SPD - a die 29 Decembris 1918) ad diem 7 Februarii 1919 praeses Consilii Legatorum Populi (Germanice Rat *der Volksbeauftragten*) erat, sed rectio cum duce Ebert etiam remanebat.

## Cancellarii Rei Publicae Vimarii (Reichskanzler) 
## Dictatura (Führer und Reichskanzler, Reichskanzler, Leitender Minister) 
* Adolphus Hitler (1933- 1945)
* Iosephus Goebbels ( 30 Aprilis- 1 Maii 1945)
* Ludovicus Comes Schwerin de Krosigk, Germanice *Lutz Graf Schwerin von Krosigk* ( 1 Maii- 23 Maii 1945)

Hitler in testamento Iosephum Goebbels ut successorem eius nominavit sed titulum cancellarii usque ad mortem die 30 Aprilis 1945 servavit. Insequenti die etiam Goebbels sibi mortem conscivit, ergo Carolus Dönitz, etiam a Hitler Praeside Germaniae creato, Ludovicum Comitem Schwerin de Krosigk ducem ad interim administrationis Germaniae fecit. Die 23 Maii 1945 Civitates alligatae hunc administrationem deposuerunt et eius homines deprehenderunt.

## Praesides Consilii Ministrorum Rei Publicae Democraticae Germanicae (1949-1990) 
* Vide Res publica Democratica Germanica

## Cancellarii Rei Publicae foederalis (Bundeskanzler) 
## Notae 

Categoria:Res politicae Germanae
Germania
!
Millennium

:*Si notionem Christianam de millennio regni Christi quaeris, vide chiliasmum.*
**Millennium** dicitur quodque spatium temporis mille annorum, vel praecipue unum ex certis spatiis mille annorum, ab hypothetica Iesu nativitate numeratis (vide aeram Dionysianam), exempli gratia:

* Millennium 9 a.C.n. (anni 9000 a.C.n. usque ad 8001 a.C.n.)
* Millennium 8 a.C.n. (anni 8000 a.C.n. usque ad 7001 a.C.n.)
* Millennium 7 a.C.n. (anni 7000 a.C.n. usque ad 6001 a.C.n.)
* Millennium 6 a.C.n. (anni 6000 a.C.n. usque ad 5001 a.C.n.)
* Millennium 5 a.C.n. (anni 5000 a.C.n. usque ad 4001 a.C.n.)
* Millennium 4 a.C.n. (anni 4000 a.C.n. usque ad 3001 a.C.n.)
* Millennium 3 a.C.n. (anni 3000 a.C.n. usque ad 2001 a.C.n.)
* Millennium 2 a.C.n. (anni 2000 a.C.n. usque ad 1001 a.C.n.)
* Millennium 1 a.C.n. (anni 1000 a.C.n. usque ad 1 a.C.n.)

* Millennium 1 (anni 1 usque ad 1000)
* Millennium 2 (anni 1001 usque ad 2000)
* Millennium 3 (anni 2001 usque ad 3000)

## Bibliographia 
* Bureau International des Poids et Mesures, *The International System of Units (SI)*. 8a ed. Organisation Intergouvernementale de la Convention du Mètre, 2006

Categoria:Chronologia
!
Categoria:Unitates temporis
Millennium 9 a.C.n.

Millennium 9 a.C.n. spatium temporis ab anno 9000 a.C.n. usque ad annum 8001 a.C.n. est.

## Aetates 
* anno 8500 a.C.n. fere novissima aetas lapidea in Mesopotamia incepit
* anno 8000 a.C.n. fere media aetas lapidea in Europa incepit
* anno 8000 a.C.n. aetate glaciali Wuerm finita aetas geologica Holocaena incepit. Maris Libra, cum moles glaciales licuvissent, in orbi universo magis quam 100 m sursum tetenderunt. Ea de cause e.g. mare Germanicum et sinus Persicus inundati sunt.

Categoria:Millennia
Indiana (discretiva)

**Indiana** appellantur:
#**Indiana**, civitas quaedam Civitatum Foederatarum Americae
#**Indiana** communitas in Terra Regni, Australia
#**Iona Indianensis** (vulgo *Indiana Jones*), pellicula et persona pellicularum

## Notae
Georgia (discretiva)

**Georgia** hae appellantur:

# **Georgia**, Georgii forma feminina; cantrix quo nomine nota
# **Georgia,** civitas in Caucaso iugo / Europa.
# **Georgia,** civitas seu regio in meridionali parte Civitatum Foederatarum Americae.
# **Georgia**, Russica urbs. 
# **Georgia Australis,** insula in Oceano Atlantico australi.

## Notae
Cepheus (constellatio)

est constellatio in caelo septentrionali, cuius stellae lucidiores figuram villam tecto acri ornatam fingere videntur.

## De mythologia 
Cepheus in mythologia Graeca est rex Aethiopum et maritus Cassiopeiae ac pater Andromedae. Eius uxor iram deorum evocat, aiens se esse pulchriorem Nereidis, filiis Nerei. Nereidae maledictae Poseidona deum maris advocant, postulantes ut Cassiopeia poenam det. Itaque Poseidon cete quoddam mittit, quod oras imperii Cephei vastat. Belua tantummodo mitigari potest, cum Andromeda ei sacrificetur. Itaque Andromeda, ad rupem alligata sortem miserrimam exspectans, ultimo temporis momento a Perseu heroe salvatur, eique quasi praemium uxor datur.

Inde Cepheus, Cassiopeia, Andromeda, Perseus Ceteque sidera in caelo una fiunt, postremum scilicet nomine Cetus.

## Stellae 
N. b. : Numeri ex mensibus satellitis Hipparcos nominatae excerpti sunt. 

Nomina stellarum e lingua Arabica derivata sunt. Alderamin *bracchium dextrum* significat, Errai seu Alrai *pastor*, Alphirc *floccus*, Alcurah *pallor equi frontis*, Al Calb al Rai *canis pastoris*.

## Nebulae 
* NGC 40
* NGC 188

## De stellis variabilibus 
Stella δ Cephei appellata nomen dedit turbam stellarum variabilium, nempe *Delta-Cepheides*. Quae sunt stellae giganteae ingenti luminositate, sed statu variabili. Spatio temporis fixo tumescunt rursusque contrahuntur. Quae pulsatio luminositate variabili spectari potest. Luminositas et spatium pulsationis directe alia ab alio dependent: Quo lucidior stella est, eo tardius pulsat. Inde Delta-Cepheidae ad intervallum cumulorum stellarum ac Galaxiarum metiendum adhibentur. Stella μ Cephei ab astronomo Gulielmo Herschel coloris rutili causa *Stella Granati* appellata est. Quae est supergigantea rubra  lucidior Sole nostro. Diametrus eius circiter  diametro Solis existimatur. Id est, si locum Solis teneret, stellae superficies in orbita Iuppiteri planetae sita esset.

## Notae 
* Delta Cephei
* Nu Cephei
* Zeta Cephei

## Nexus externi 
* "Cepheus" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Lacus Ursinus magnus

[thumb|[Tabula geographica Lacus Ursini magni]]
**Lacus Ursinus magnus** est lacus in Territoriis septentrio-occidentalibus in America Septentrionali situs, qui superficie est maximus in Canada et octavus a maximo in tellure. Sahtú ab indigenis proxime habitantibus lingua eorum nominatur. Flumen Ursinum maius aquas Lacus Ursini in flumen Mackenzii aufert.

## Notae 
## Nexus externi 
Categoria:Lacus Canadae
Categoria:Systema Mackenzie fluminis
Categoria:Territoria septentrio-occidentalia (Canada)
Brunsvicum

thumb|upright=0.8|Leo Brunsvicensis
[thumb|upright=0.7|left|Forum caulicum et delineamenta pristinae ecclesiae [Sanctus Ulricus|Sancti Ulrici saeculi IX.]]
[thumb|upright=0.8|Urbis veteris curia et fori [puteus, in quo legi potest: "anno d[o]m[ini] MCCCC VIII vigilia katerin[a]e fusa est [haec aqualis]."]]
**Brunsvicum** sive **Brunsvigia** sive **Brunonis vicus** sive **Brunopolis** (Germanice *Braunschweig*) est urbs circiter 246 000 incolarum in Germaniae terra Saxonia Inferiore. Haec urbs sita est in parte ad orientem versus Saxoniae Inferioris ad fluvium Ovacram (Theodisce *Oker* appellatam).

Universitas Brunsvici quae Carolo-Wilhelmina vocatur anno 1745 condita est.

## Res gestae 
Tempore Germanorum Cherusci et Angrivarii in agro posterioris Brunsvigae incolebant. Fama fert ducem nomine Bruno Brunopolim anno 861 condivisse. Mentio urbis primum facta est anno 1031. Brunsvicum urbs gravis temporibus Henrici, qui "Leo" dictus est, factum est. Ex saeculo tredecimo, Brunsvicum membrum communionis nomine "Hanse" factum est. Temporibus posterioribus Brunsvicum caput terrae eiusdem nominis erat. Anno 1946 Brunsvicum membrum terrae Saxoniae inferioris factum est.

## Filii civitatis 
* 1729 (prope Brunsvicum) - Gotthold Ephraim Lessing
* 1777 - Carolus Fridericus Gauss mathematicus, mortuus est anno 1855.
* 1831 - Richardus Dedekind
* 1846 - Conradus Magirus
* 1894 - Otto Grotewohl, politicus
* 1952 - Volfgangus Kubicki, rerum politicarum peritus factionis FDP.

* Barmca
* Electoratus Brunsvici-Luneburgi
* Helmstadium 
* Mumma Brunsvicensium vel Mumia tantum. Potio origine mediaevali Brunvicensis est.

## Notae 
## Nexus externus 

Categoria:Communia Saxoniae Inferioris
Categoria:Saxonia Inferior
Categoria:Urbes hanseaticae
Cisarulana

**Cisarulana** seu **Cisarula** seu **Provincia Arlbergica** (Theodisce: *Vorarlberg*) est civitas Austriae Occidentalis, cuius caput est Brigantium.
Aliae urbes sunt Torrinpuirron (Theodisce: *Dornbirn*) cum Arborecoryli, Amides, Campitemplum (Theodisce: *Feldkirch*), *Pludono* vel *Bludentium* (Theodisce: *Bludenz*) et Turingi. Nomen Cisarulanae Latine 'Ante Arulam' significat.

## Geographia 
Geographica oppidi area 2601.48 km² est, area Lacus Bodamicus dempta tantum 2596 km². Terra inter Lacum Bodamicum et Rhenum ab occidente, Arula et montes *Verwall* ab oriente, montes *Rätikon * et *Silvretta* a meridie, atque pagum *Allgäu* a septentrionibus situm est.

Lacus Bodamicus parte in Cisarulana, parte in Germania, parte in Helvetia situs est.

### Oppida 
*Harde

## Dialectos 
Lingua pervulgata est Theodisca, qua autem maxima incolarum pars varietate Alemannica utitur, cum incolae aliarum Austriae regionum varietate Bavarica loquantur.

## Religio 
78 per centum incolarum Ecclesiae Catholicae adhaerent; circiter 2.2 Protestantes sunt, quorum maxima pars Confessionem Augustanam sequuntur, pauci Confessionem Helveticam. Numerus Musulmanorum est 8.4 per centum incolarum, imprimis inter hos, qui e Turcia vel Bosnia immigraverunt. In circulo *Dornbirn* Musulmani plus 10 per centum incolarum complent.

Dioecesis Catholica, cui cura pastoralis civitatis Cisarulanesis pertinet, sedem Campitempli habet nomine Dioecesis Campitemplensis.

## Alimenta typica 
* Vorarlberger Alpkäse
* Vorarlberger Bergkäse

## Res oeconomicae 
Oeconomia Cisarulanae est valida, multas officinas magnas habens, exempli gratia:
* Societatem *Rauch*, quae sucis fructuum gignendis imcumbit
* Societatem *Doppelmayer*, princeps officinarum mundi in telefericis fabricandis

* Muettersproch-Gsellschaft

## Notae 

## Nexus externi 
* Publicum oppidi situm, apud vorarlberg.at

!
Leo Minor (constellatio)

**Leo Minor** est parva et hebes constellatio in caelo septentrionali sita. Quae, contra Leonem ipsum, stellas lucidiores non continet. Intra Ursam Maiorem ad septentriones at Leonem ad australem patet. Dependens de forma stellarum ex duabus vel tribus stellis constat, quarum tantum una, nempe 46 Leonis Minoris, maioris quam quartae magnitudinis est. Constellationem invenire potes, si de illa illustri constellatione Leone ad septentrionalis spectas. 

## De historia 
Constellatio demum anno 1687 ab astronomo Ioanne Hevelio descripta est. Sola stella magnitudine secunda β LMi Graecam litteram nomine accepit. Stella lucidissima numerum Flamsteedianum 46 gerit, sed etiam Praecipua vocatur.

## Stellae 
[thumb|upright|Leo Minor [oculus|oculo nudo visa.]]

N.B.: Numeri excerpti sunt e mensionibus satellitis Hipparcos nominatae *Hipparchos catalogue: query form* apud archive.ast.cam.ac.uk.

## Nebulae 
Galaxias NGC3344 in Leone Minore sita est.

## Notae 

## Bibliographia
*Allen, Richard Hinckley. (1899), 1963. *Star Names: Their Lore and Meaning.* Reimpressio. Novi Eboraci: Dover Publications. ISBN 9780486210797.
*Motz, Lloyd, et Carol Nathanson. 1991. ''The Constellations: An Enthusiast's Guide to the Night Sky.* Londinii: Aurum Press. ISBN 9781854100887.
*Wagman, Morton. 2003. *Lost Stars: Lost, Missing and Troublesome Stars from the Catalogues of Johannes Bayer, Nicholas Louis de Lacaille, John Flamsteed, and Sundry Others.* Blacksburg Virginiae: The McDonald & Woodward Publishing Company. ISBN 9780939923786.

## Nexus externi 
*Dolan, Chris. "Leo Minor." In **The Constellations and their Stars.*
*The Constellations. Internationalis Unionis Astronomicae.

Categoria:Constellationes
!
UTC

[thumb|upright=1.8|Zonae [Tempus|temporum mundanorum.]]
**Universale tempus coordinatum,** sive **UTC,** est tempus in longitudine geographica zero, hoc est tempus Grenovici, in meridiorientali Londinii districtu observatum. Etiam GMT est tempus in longitudine nulla, sed UTC sequitur horologium atomicum et GMT solem sequitur. Secunda ad UTC mense extremo adduntur ut UTC cum GMT coordinetur. Hora temporis UTC est inter 0 et 23; hoc est, prima hora post meridiem est 13:00, numquam "1:00 pm," in tempore UTC.

## Bibliographia 
* Audoin, Claude, et Bernard Guinot. 2001. "The measurement of time: time, frequency, and the atomic clock," versio anglica a Stephen Lyle facta. Cantabrigiae: Cambridge University Press. ISBN 0521800803.
* Bartky, Ian R. 2007. "One time fits all: the campaigns for global uniformity." Stanfordiae: Stanford University Press. ISBN 9780804756426.
* McCarthy, Dennis D., et P. Kenneth Seidelmann. 2009. "Time: from Earth rotation to atomic physics."  Wenheim: Wiley-VCH. ISBN 9783527407804.

* Astrometria
* Meridianus primarius
* Tempus Atomicum Internationale

## Nexus externi 
* Tempus UTC.
* De Tempore UTC.

Categoria:Tempus
Gusev (crater Martianus)

[thumb|right|Crater Gusev, cum [Ma'adim Vallis|Ma'adim Valle ex ea extendere videtur]]
**Gusev** est crater in planeta Marte, situ in 175.4°Oriente et 14.6°Meridie. Diametrum crateris circa 170 km habet et circiter tria aut quattuor miliarda annorum creatum esse putatur. Eius nomen venit ab astronomo Russico Matthaeo Gusev (1826-1866) in 1976.

## Nexus externi 
Gusev
Barchochebas

[thumb|right|Simonis Barchochebae siclus, sive tetradrachma. In obverso depingitur [Templum Hierosolymitanum|Templum Iudaeorum, cum inscriptione שמעון "Simon," et stella (nam Barchochebas "filium stellae" significat). In reverso autem est lulab et ethrog cum inscriptione לחרות ירושלים "Pro Libertate Hierosolymorum."]]
**Barchochebas** sive **Barcochebas,** plenius **Simon Barchōchĕbas,** fuit militaris Iudaeorum dux qui Tertium Bellum Iudaicum in Imperium Romanum anno 132 intulit, Israelem sui iuris breve condens, quem "principis" seu "praesidis" titulo regebat usque ad annum 135, superantibus Romanis post bellum duorum annorum. Natus nomine **Simon Chōsibae filius**, Aramaice שמעון בר־כוסבא *Šimˁōn bar-Kōsibhaˀ,* nomen accepit בר־כוכבא‎ *bar-Kōkhbhåˀ* 'Filii Stellae', versui biblico alludens Num. 24:17, "orietur stella ex Iacob," a Rabbino Aciba qui eum credebat esse Messiam. Sunt autem qui credant nomen *bar-Koziba* etiam esse titulum, sed ab inimicis datum, 'Filium Fraudatoris' significantem.

## Bellum Iudaicum Alterum 
Cum Bellum Iudaicum Primum in provinciis orientalibus Imperii Romani defuisset, partibus Barchochebae nulla provincia favebat nisi ipsa Iudaea. Insurrectio sua cum feliciter coepisset, denique magna vi ab Imperatore Hadriano suppressa est, Barchocheba et copiis suis decertatione ultima depositis apud Betthera, castra robusta, Hierosolymis haud longe distantia, et supplicio adfectis, inter quem numerum erat Rabbi Aciba.

Erat autem victoria damnosa, et tot ex Romanis quoque in eo bello perierunt, ut Hadrianus, cum scriberet ad Senatum, non est usus illo exordio quo uti imperatores consueverunt: "Si vos liberique vestri valetis bene est, ego quidem et exercitus valemus." Barchocheba devicto, Hierosolyma deruta sunt, quibus Iudaei eiecti sunt, et urbs nova Romana, Aelia Capitolina, condita est in loco eorum. Hadrianus nomen provinciae commutavit a Iudaea in Syriam Palaestinam.

Annis recentibus, multa nova intelleguntur ex epistulis conlatis, nonnullis ab ipso Barchocheba scriptis, in cavernis super Asphaltiten Lacum inventis, quae nunc in Museo Israelensi inveniuntur.

## Notae 
## Nexus externi 
Categoria:Mortui 135
Categoria:Nati saeculo 1
Categoria:Iudaei
Categoria:Messiae dicti
Categoria:Milites
Categoria:Romae adversarii
Noricum

:*Si vis de aevo legere, vide epocham Noricam*

**Noricum** erat regnum in regione Alpium, plerumque Austria hodierna. Augusto imperatore, pars Imperii Romani factum est, sed nondum erat provincia. Claudius provinciam instruxit. Virunum erat sedes procuratoris.

Marco Aurelio imperatore, Marcomanni bellum contra Romanos gerunt. Propterea quod barbari proxissime trans Danubium habitaverunt, legio II Italica Lauriacum missa est.

Diocletianus Noricum in partes duos separavit: Noricum Mediterraneum et Noricum Ripense.

## Bibliographia 
* Tenney Frank, *Roman Imperialism*. Novi Eboraci: Macmillan, 1914 Textus apud archive.org
* Tenney Frank, ed., *An Economic Survey of Ancient Rome*. 6 voll. Baltimorae: Johns Hopkins University Press, 1933-1940
* A. H. M. Jones, *The Later Roman Empire 284-602; a social, economic and administrative survey*. 3 voll. Oxoniae: Blackwell, 1964

* Bedaius
* Flavia Solva
* Noreia
* Teurnia
* Epocha Norica
* Austria Romana

Categoria:Provinciae Romanae
Categoria:Germania Romana
Categoria:Historia Austriae
Categoria:Noricum
Germania (Tacitus)

***De origine et situ Germanorum*** sive ***Germania*** est opus Cornelii Taciti, quod adventum Germanorum describit.
thumb|Germania antiqua. Novi Eboraci: Harper and Brothers, 1849.

## Nexus externi 
*Textus apud The Latin Library.

Categoria:Germania Romana
Categoria:Italiae scripta
Categoria:Libri de Germania
Categoria:Libri geographici
Categoria:Litterae Latinae aetatis Imperii
Categoria:Scripta saeculo 1
Categoria:Cornelius Tacitus
Archidioecesis Ultraiectensis

**Archidioecesis Ultraiectensis** (Batave *Aartsbisdom Utrecht*) est archidioecesis Ecclesiae Catholicae in Batavia, cuius praesens archiepiscopus est Gulielmus Iacobus Eijk.

Anno 1723 fiebat schisma Ecclesiae Veteris Catholicae.
 
## Data http://www.ru.nl/kaski/kerkelijke/statistiek_van_de_r/) 
Anno 2007 Catholici in hac dioecese 766&thinsp;000 erant, id est 19,7 centesimae incolarum. Circa 63&thinsp;850 homines praeceptum missae dominicalis observant, id est 8.6 centesimae Catholicorum. 

## Nexus externus 
* Situs interretialis Archidioecesis Ultraiectensis 

## Bibliographia 
* 
* Eubel, C., (1913), *Hierarchia Catholica Medii Aevi,* vol 1, Münster.
* Gams, P.B., (1931)2, *Series Episcoporum Eccelsiae Catholicae,* Leipzig.
* Nomen Nescio., *GCatholic.com,* in: http://www.gcatholic.com/dioceses/diocese/utre0.htm d.d.
* Schreiber, K.H., *Genealogie Mittelalter. Mittelalterliche Genealogie im Deutschen Reich bis zum Ende der Staufer,* in: https://web.archive.org/web/20090125095012/http://www.logos.it/dictionary/owa/sp?lg=NL d.d.

## Notae 
Ultraiectensis
Coma Berenices (constellatio)

thumb|upright=1.5|Forma constellationis
**Coma Berenices** constellatio haud conspicua in caelo septentrionali sita est. 

Hieme ineunte meteores pauci spectari possunt, quae *Comae Berenicidae* appellantur. Etiam polus septentrionalis Viae lacteae ea in constellatione sita est. Ita fit, ut nubes pulverum gasorumque Viae lacteae aspectum galaxiarum remotarum non prohibent. 

Multae stellae Comae Berenices ad *Comae cumulum stellarum* pertinent (Mel&nbsp;111), quae cumulus apertus circiter 40 stellarum 260 spatia lucis annuae remotarum est. Qui *amnis stellarum* 0,02" per annum ad meridiem et occidentem movet.

## De historia 
In Mythologia Graeca Coma Berenices constellatio propria non erat, stellae eius ad Leonem pertinebant. E tertio ante Christum natum saeculo autem ad reginam Aegypti Berenicen II attinet.
Demum Gerardus Mercator cartographus saeculo XVI Comam Berenicem constellationem propriam nominavit.

## De mythologia 
Berenice circiter ab anno 270 a.C.n. ad 221 a.C.n. vixisse dicitur uxor Pharaonis Ptolemaei III. Qui cum ad bellum tertium contra Syros faciendum profectus esset, illa comam Veneri deae, si maritus incolumis revertisset, devovisse dicitur. Ptolemaeo victore reverto Berenice vota solvens comam in Veneris templo suspendit. Cum coma diligentissime custodita esset, tamen postero die evanuit. Aulae vates ita explanasse scriptum videmus: Deos sacrificio tanto gaudio affectos esse, ut comam inter sidera posuissent. Historiam Graece narravit Callimachus in carmine cuius titulus est *Aetia*, e quo Latine vertit Catullus in epyllio "Coma Berenices".

## Stellae 
* β Comae Berenices stella lutea sicut Sol noster est, quae tantum 29,86 spatia lucis annuae a Terra abest.

## Nebulae 
*M 53* Cumulus stellarum globosus ca. 60.000 sla remota est.

*M 64* Galaxias classis Sb est, quae 300 centena milia sla remotast.

*NGC 4559*, *NGC 4565*, *NGC 4725 * galaxiae spiraliformes 400 centena milia sla remotae sunt.

*NGC 4494* Galaxias elliptica est; ea quoque 400 centena milia sla remota est.

*M 85*, *M 88*, *M 91*, *M 98*, *M 99*, *M 100 * galaxiae spiraliformes sunt, quae ad cumulum galaxiarum ingentem Virginis 650 centena milia sla remotum pertinent.

In ea parte sideris, quae ad septentrionales et orientalem spectat, alter cumulus galaxiarum est, scilicet *Comae Cumulus*. Qui circiter 4.000 centena milia sla remotus est. 

## Cumuli galaxiarum 
β et γ Com ante magnum remotissimumque cumulum galaxiarum sitae sunt. Is cumulus notissimus Comae Cumulus appellatus 140 Mpc (4500 centena milia spatiorum lucis annuae) remotus est. Circiter 1000 galaxias continet quae aream 6° latam longamque tegunt.
Specta exempli gratia hunc situm telae:
* Comae cumulus, insculptus 5m-telescopio Montis Palomaris

## Notae 

## Bibliographia 
* "Coma Berenices, Berenice's Hair" in Richard Hinckley Allen, *Star-Names and Their Meanings* (Stechert, 1899) Textus apud LacusCurtius

## Nexus externi 
* "Coma Berenices" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Abrahamus Lincolnius

[thumb|upright=1|alt=Middle aged clean shaven Lincoln from the hips up.|Lincoln legatus [Camera Repraesentantium Civitatum Foederatarum|Camerae Repraesentantium annis 30 aetatis suae, circa 1846.]]

, sive fortasse , vulgo *Abraham Lincoln* (in Hodgenville Kentukiae natus die 12 Februarii 1809; Vasingtonia, C.C. necatus die 15 Aprilis 1865), fuit sextus decimus Praeses Civitatum Foederatarum, a die 4 Martii 1861 ad suam caedem mense Aprili 1865. Servitute abolito ab septemtrione, Civitates Foederatas feliciter ducebat per suarum discrimen maximum in Bellum Civile, Unionem conservans et servitutem in Civitatibus Foederatis abolens. Ante comitia anni 1860, Lincoln, humili loco eruditus et a seipso maximam partem educatus, fuerat causidicus rusticus, legislator civitatis Illinoesiae, membrumque Camerae Representativorum  Civitatum Foederatarum, et bis creationem ut senator in Senatu Civitatum Foederatarum improspere petivit. Lincoln fuit deditus, quamquam necessarie absens, coniunx paterque quattuor liberorum. Auctui servitutis candide adversatus, nominationem Factionis Republicanae abstulit, et praeses electus est anno 1860, primus praeses Republicanus.

Cum magistratum teneret, adsidue laborabat ut secessio Civitatum Confoederatarum Americae in bello civili devinciretur. Leges rationesque reipublicae gerendae quibus servitus abolita esset introduxit, Manumissionis Edictum deinde orationem Gettysburgensis anno 1863 edidit, et postremo urgebat ut Emendatio Tertia Decima Constitutionis Civitatum Foederatarum sanciretur. Sex dies postquam Robertus E. Lee, imperator Exercitum Virginiae Septentrionalis, se Ulixi S. Grant, imperatori Exercitus Civitatum Foederatarum, dederat, Lincoln factus est primus Civitatum Foederatarum praeses insidiis interfectus: mortifero ex sclopeto vulnere a Ioanne Wilkes Booth histrione in Theatro Ford die 14 Aprilis 1865 inflictus, insequenti die obiit.

## Notae 

## Bibliographia 
* David Herbert Donald, *Lincoln*. Novi Eboraci: Simon and Schuster; Londinii: Cape, 1995. ISBN 0-224-04222-X

*Monumentum Lincolnianum
*3153 Lincoln

## Nexus externi 
**Oratio ab Abrahamo Lincoln in Dedicatione Coemeterii Gettysburgensis Habita*
* Biographia officialis  Domus Albae 
* Studia de Abraham Lincoln 


Categoria:Auctores Anglici
Categoria:Causidici
Categoria:Incolae Illinoesiae
Categoria:Iuris consulti
Categoria:Incolae Kentukiae
Categoria:Milites Civitatum Foederatarum
Categoria:Necati
Categoria:Oratores
Categoria:Praesides Civitatum Foederatarum Americae
Categoria:Scriptores Civitatum Foederatarum